section_heading: Promocija Hrvatske i hrvatskog sporta
paragraph_text: mini|Doček, Volosko 2021 Mnogobrojni intervju za renomirane svjetske sportske časopise upoznali su čitatelje iz svih krajeva svijeta s Marottijevom domovinom i rodnim krajem. Gotovo da nema hrvatskog časopisa ili portala koji nije prenosio svjetske uspjehe i životnu priču o upornosti mladog opatijskog surfera potičući djecu i mlade da se bave sportom i budu uporni. Marotti je ambasador naše zemlje, našeg mora i obale. Često na svojem Instagram profilu i Facebook stranici objavljuje atraktivne fotografije kojima promovira Hrvatsku, naše more i obalu s predivnim surferskim lokacijama, ali i snimke sa svih krajeva svijeta kojima promovira sport te poručuje kako se upornošću i vrijednim treniranjem može postići svjetski uspjeh i iz male uvale kraj Opatije dojedriti do top surferskih destinacija Havaja, Portugala, Španjolske i Australije i tamo trenirati rame uz rame i družiti se s najboljim surferima svijeta.